cyanic-selkie/wikianc huggingface dataset:
Arioald
Religionsstrid
Bak dette maktskiftet lå sannsynligvis også en religiøs strid. Tradisjonelt bekjente langobardene seg til arianismen, en kristen trosretning som sto i motstrid til den nikenske trosbekjennelse (senere kjent som katolisisme). Dronning Theodelinda, som var av bayersk slekt var tilhenger av nikenske trosbekjennelse, og under hennes påvirkning konverterte kong Agilulf til katolisismen. Adaloald var katolsk døpt i nærvær av pave Gregor I den store. Arioald og hans dronning Gundeberga var derimot arianere og hadde stor støtte i folket for sin tro.
Arioalds regime
Da Arioald døde i 636 fikk enken Gundeberga den samme beskjeden som hennes mor Theodelinda hadde fått, nemlig å finne seg en ny ektemann som kunne bli ny konge. Valget falt på hertug Rothari av Brescia som deretter ble valgt til konge og regjerte fram til 652.
Asiatisk tredreper
Asiatisk tredreper (Xyleutes strix) er en sommerfugl som tilhører familien tredrepere (Cossidae). Den finnes i Sørøst-Asia.
Utseende
En meget stor (vingespenn opptil 220 mm) og kraftig, grå sommerfugl. Hannens antenner er fjærformede i den indre delen. Hodet og forkroppen er mørkegrå, bakkroppen mørk, lang og konisk. Vingene er lange og smale. Forvingen er beinhvit med tallrike, små, svarte tverrflekker og en stor, rektangulær flekk ca. to tredjedeler ute i vingen nær framkanten. Bakvingen er brunlig.
Levevis
Arten lever i tropisk lavlandsskog, der larvene borer inne i trær.
Utbredelse
Den er vidt utbredt fra India i vest til Ny-Guinea i øst. Arten blir delt opp i flere underarter.
Norske monarkers valgspråk
Eidsvollseden, Enige og tro inntil Dovre faller, er også et sentralt motto i Norges historie.
Badachu
Badachu (kinesisk: 八大处; pinyin: Bā Dàchǔ = «åtte store steder»; også kalt Badachuparken; 八大处公园), er navnet på de høydene der man finner åtte buddhistiske templer og tidligere klostre på høydene Cuiwei, Pingpo og Lushi i distriktet Shijingshan i Beijings vestlige utkant, der Xishanfjellene (Beijings Western Hills) begynner.
Badachu er etter en omfattende restaurering i 1980-årene blitt et viktig besøksmål.
24. november
24. november er den 328. dagen i året og den 329. i skuddår. Det er 37 dager igjen av året.
Navnedag
Gudrun, Guro
Fødsler
Se flere som er født 24. november i Kategori:Fødsler 24. november.
Sankt Michaelisdonn
Sankt Michaelisdonn (i lokal dagligtale Sankt Michel) er en kommune i kretsen Ditmarsken i den tyske delstaten Schleswig-Holstein. Sankt Michaelisdonn ligger i Burg-Sankt Michaelisdonns amt. Ved utgangen av 2014 hadde Sankt Michaelisdonn anslagsvis 3 501 innbyggere, basert på folketellingen i 2011.
Foruten landsbyen Sankt Michaelisdonn består kommunen av bebyggelsene Norderdonn, Süderdonn, Hindorf, Hopen og Westdorf. Følger man klokken fra nord, grenser kommunen til Gudendorf, Frestedt, Quickborn, Dingen, Volsemenhusen og Barlt.
Kommunen ligger på det historisk viktige skillet mellom det fruktbare marsklandet og geesten, som er sikret mot oversvømmelser. Sankt Michaelisdonn er første gang nevnt skriftlig i 1611 i forbindelse med kirken, Sankt Michaelis-Kirche, som ble reist her. Kirken ligger på et stykke sandjord (på tysk Donn).
Sankt Michaelisdonn ble tilknyttet jernbanenettet i 1880 med en stasjon på Marskbanen, som sørover gikk via Eddelak og Brunsbüttel. I 1920 ble Kielkanalen utvidet, og jernbanen i stedet lagt over geesten gjennom Burg og broen i Hochdonn. Fra Sankt Michaelisdonn gikk det et 21 km langt sidespor til Marne og Friedrichskoog. Trafikken på sidesporet ble avviklet mellom 1960- og 1990-årene, og den 8 km lange strekningen mellom Sankt Michaelisdonn og Marne kan etter 2004 trafikkeres med dresin.
Sankt Michaelisdonn ble utskilt fra Marnes verdslige sogn som en egen landkommune i 1934. Året etter ble landkommunene Hindorf, Hopen og Westdorf, som før 1934 hadde tilhørt Süderhastedts verdslige sogn, tillagt Sankt Michaelisdonn. Kommunen ble samtidig en amtsfri landkommune. I 1970 ble Sankt Michaelisdonn en vanlig, amtstilhørig landkommune igjen og administrasjonssentrum i Eddelak-Sankt Michaelisdonns amt. I 2008 ble amtet slått sammen med Burg-Süderhastedts amt til Burg-Sankt Michaelisdonns amt.
Jiaojiang
Jiaojiang (kinesisk: 椒江区, pinyin: Jiāojiāng) er en kinesisk by på distriktsnivå i byprefekturet Taizhou i provinsen Zhejiang ved Kinas kyst mot Østkinahavet. Befolkningen anslås (2004) til 470 000.
Tilhørende distriktet men langt til havs er Dachenøyene, med i alt 29 øyer, holmer og skjær på 14,6 kvadratkilometer. Fra 1951 til 1955 var dette hvor eksilregjeringen for Zhejiangprovinsen holdt til inntil Republikken Kina evakuerte øyene.
Kvinesdal kraftverk
Kraftverket utnytter et fall på 278 meter fra Stampetjønna (lokalt kun benevnt som «Inntakskummen»). Vannet ledes i en 800 meter lang rørgate fra inntaket til kraftstasjonen.
Installert effekt er 1,3 MW fra en peltonturbin, og midlere årsproduksjon er på 6 GWh.
Produksjonen startet i 1918. Ny kraftstasjon ble satt i drift i 2006. Den gamle kraftstasjonen med alt utstyr er tatt vare på.
Kraftverket eies av Å Energi.
Justin Fashanu
Justinus Soni «Justin» Fashanu (født 19. februar 1961, død 2. mai 1998) var en engelsk fotballspiller som hadde en karriere som aktiv fra 1978 til 1997. Han var den første, prominente fotballspiller som sto frem som homofil. Da han i 1981 ble kjøpt av Nottingham Forest FC, ble han den første svarte fotballspiller kjøpt for over en million pund. Fashanu tok livet sitt i 1998.
Justin Fashanu ble omtalt som en av fotball-Englands største talenter da han ble kjøpt at Nottingham Forest FC i 1981. Etter at det ble kjent at han var homofil kom han imidlertid på kant med manager Brian Clough. Tiden hans i klubben ble svært vanskelig og han ble etterhvert solgt billig til Notts County FC. Karrieren hans gikk videre nedover derfra og han mottok svært mye hets fra motstandernes fans for sin seksuelle legning.
Etterhvert flyttet han til USA der han ble spillende trener for Miramar Rangers. I mars 1998 ble han anklaget for voldtekt av en 17 år gammel gutt på fotballaget, etter at de hadde hatt sex på en fest. Før saken kom i retten begikk Fashanu selvmord. I selvmordsbrevet hevdet han at omgangen mellom de to hadde skjedd helt frivillig og skrev at han hadde allerede blitt dømt skyldig i media.
Atarax
Atarax UCB er et legemiddel som inneholder virkestoffet hydroksyzinhydroklorid. Det brukes i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes. Flere og flere angstpasienter bytter ut benzodiazepiner med Atarax på grunn av benzodiazepinenes avhengighetsskapende effekt.
== Farmakologiske egenskaper ==
Legemiddelet brukes mot kløe i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes eller ikke har effekt.
== Mulige bivirkninger == Som alle legemidler kan dette legemidlet forårsake bivirkninger, men ikke alle får det.
''' Bivirkningene er vanligvis forbigående. '''
Svært vanlige bivirkninger (forekommer hos flere enn 1 av 10 pasienter) :
Vanlige bivirkninger (forekommer hos færre enn 1 av 10 pasienter, men hos flere enn 1 av 100 pasienter) :
Mindre vanlige bivirkninger (forekommer hos færre enn 1 av 100 pasienter, men hos flere enn 1 av 1000 pasienter) : Sjeldne bivirkninger (forekommer hos færre enn 1 av 1000 pasienter, men hos flere enn 1 av 10.000 pasienter) :
NB: Dersom DU eller ANDRE opplever noen av de sjeldnere bivirkningene, oppfordrer vi deg/dere til å kontakte en lege/fastlege snarest!
Aleksandr Vasilevskij
Aleksandr Mikhajlovitsj Vasilevskij (russisk (1895–1977) var en russisk general (marskalk fra 1943), mest kjent for å være sjef for den sovjetiske generalstaben Stavka under andre verdenskrig. Som stabssjef var Vasilevskij ansvarlig for planlegging og koordinering av nesten alle avgjørende sovjetiske offensiver, fra slaget om Moskva i 1941 til angrepet på Østpreussen og Königsberg i 1945.
Bakgrunn og virke
Aleksandr Vasilevskij startet sin militære karriere i Den keiserlige russiske hær under første verdenskrig, i 1917 hadde han nådd graden kaptein. I begynnelsen av oktoberrevolusjonen ble han med i Den røde armé og deltok i borgerkrigen og den polsk-sovjetiske krig. Etter borgerkrigen steg han raskt i gradene og fikk kommando over et regiment i 1930. I denne stillingen viste han store kunnskaper i organiseringen og treningen av sine tropper. Vasiljevskijs evner ble lagt merke til og i 1931 ble han medlem av direktoratet for militær trening. I 1937 ble han forfremmet til generalstaben.
Ved Tysklands angrep på Sovjetunionen i 1941 arbeidet Vasiljevskij med koordineringen av Moskvas forsvar og med motangrepet i desember 1941. Videre under krigen på østfronten var han aktiv i koordinering og utføring av en rekke av de større sovjetiske felttogene. I juli 1945 ble han utnevnt til øverstkommanderende for de sovjetiske styrkene i Det fjerne østen, og var med og mottok Japans kapitulasjon. Etter krigen ble han forsvarsminister, en stilling han holdt til Stalins død i 1953. Ved Nikita Khrusjtsjovs overtakelse av lederskapet ble Vasilevskij tilsidesatt og pensjonert.
Vasilevskij mottok to ganger Seiersordenen for sin innsats under verdenskrigen.
Ved sin død ble han begravet ved Kreml som en anerkjennelse av hans innsats for landet.
Tlustá hora
Tlustá hora er et høydedrag i den tsjekkiske byen Zlín. Høydedraget strekker seg 458 meter over havoverflaten, og har blant annet et TV- og radiotårn.
Malmøya (Larvik)
Malmøya er med sine 1190 dekar Larviks største øy i saltvann.
Malmøya ligger dels vendt mot havet, dels inn mot Viksfjord. Det offentlige kjøpte Malmøya av Fritzøe Skoger i 2002, og Larvik kommune har forvaltningsansvaret. Navnet Malmøya er sammensatt av det gammelnorske malmr og ey. Malmr betyr malm eller erts, men også sandmo eller grusslette. Den eldste skriftformen er Malmøy fra 1398. I 1600 og på 1700-tallet skrives navnet helst Malmøe, og fra 1838 er den matrikulert som Malmø. Den høyeste toppen der er Brunås.
Historie
Malmøya har sannsynligvis vært brukt av fiskere utover i middelalderen, med en viss dyrkning fra 1600-tallet på flatene i nord. Gården Malmøya hadde en skyld på 1 markebol omkring 1400, som må ha hatt basis i fisket her. I 1626 var skylden 1/2 tønne makrell, og Malmøya var da halvgård. I 1649 ble den overført til ødegård, og beholdt denne statusen i matrikkelen for 1667. Gården fikk da 1/2 skpd tunge i skyld, men i praksis fortsatte makrellskylden på 1/2 tønne å gjelde. I 1838 ble skylden satt til 4 dlr 4 ort 7 skilling, og 1886 til 8,49 skm, fordelt på to bruk.
Eiere
Oslo bispestol eide Malmøya 1398, men før reformasjonen ble den lagt under Olavsklosteret i Tønsberg. Malmøya ble inndratt under kronen omkring 1536, og var krongods i over 100 år. Brunlas lensherre Nils Lange forvaltet bygselretten 1649–1652, deretter Tønsberg len noen år. I 1658 pantsatte kronen Malmøya til kjøpmann Kjell Eriksson i Larvik, og han overdro den til sin svoger, sogneprest i Andebu, Peder Christiansstad. Grev Gyldenløve overtok skjøtet på Malmøya i 1680. Gyldenløve la Malmøya under Residensen i Larvik. Etatsråd F.W. Treschow overtok Malmøya sammen med det øvrige grevskapsgodset i 1835.
Gimp suit
En gimp suit (engelsk for «sexslavedrakt») er en heldekkende, ettersittende drakt som blir brukt i seksuell fetisjistisk lek og sadomasochisme. Drakten eller plagget skal dekke hele kroppen fullstendig, også hender og føtter, og være ekstremt tettsittende. Den har ofte en fastsydd hette. Hvis ikke, kan bæreren også ha på seg en bondage-hette eller gimp-maske. Plagget kan være laget av gummi, PVC, elastan, darlex eller lær. Lær er imidlertid ikke like tøyelig og tettsittende som andre materialer og stoffer.
Betegnelsen gimp suit er dannet fra gimp, et engelsk slanguttrykk for «krøpling» som også brukes om «underdanig» eller «sexslave» i sadomasochistisk lek, særlige menn iført trang, heldekkende drakt med maske. Guimp suit kalles også bondage suit på engelsk.
Liu Chao-shiuan
Liu Chao-Shiuan (født 1943) er en politiker, forfatter og pedagog fra Taiwan.
Akademisk karriere
Han mottok sin bachelorgrad fra Taiwans nasjonale universitet i 1965, en mastergrad fra Université de Sherbrooke i 1968, og doktorgrad fra University of Toronto i 1971. Doktor Liu har alle sine akademiske grader innen forskjellige områder av kjemi. Liu er også en forfatter, og sammen med to av sine brødre, har han utgitt flere romaner, hovedsakelig på gammelt kinesisk. Han ble rektor ved det private Soochow-universitetet i 2004.
Politisk karriere
Liu begynte å få offentlig oppmerksomhet da han var direktør for Det nasjonale Tsing-hua-univeristetet i Hsinchu fra 1987 til 1993. Liu fungerte deretter som transportminister fra 1993 til 1996, og vise-statsminister fra 1997 til 2000.
Émile Allais
Han ble verdensmester i både slalåm, utfor og kombinasjonen under VM 1937 i Chamonix. Han forsvarte seieren i kombinasjonsøvelsen året etter, under VM 1938 i Engelberg.
Liu Chao-shiuan
Politisk karriere
I april 2008 ble Liu spurt av president Ma Ying-jeou å tjene som statsminister for Republikken Kina. Han godtok statsminister-posten og hans tid som statsminister ble iverksatt ved Mas innsettelse 20. mai 2008. Han måtte gå av 10. september 2009, etter kritikk av hvordan en dødelig tyfon var blitt håndtert.
Vincent Weijl
Vincent Lucas Weijl (født 11. november 1990) er en nederlandsk fotballspiller som spiller for Liverpool FC sitt reservelag. Han ble hentet inn fra den nederlandske klubben AZ Alkmaar for en ukjent sum. Våren 2010 var han på utlån til den nederlandske klubben Helmond Sport.
Nervus hypoglossus
Nervus hypoglossus er den tolvte hjernenerve, tungens motoriske nerve.
Fylkesvei 2056
Fylkesvei 2056 går mellom Gunnarsrud og Møllerud i Grue.
Endelig tilstandsmaskin
En endelig tilstandsmaskin (også kalt en endelig tilstandsautomat) er en matematisk modell som brukes til å designe dataprogrammer og digitale logiske kretser. Den kan ses på som en abstrakt maskin som kan befinne seg i én av et endelig antall tilstander. En utløsende hendelse eller betingelse kan få tilstandsmaskinen til å gå fra en tilstand til en annen, noe som kalles en transisjon. En endelig tilstandsmaskin defineres av en liste med mulige tilstander den kan gå til fra hver enkelt tilstand, og den utløsende betingelsen for hver transisjon.
USS «Maine» (1889)
USS «Maine» var et amerikansk slagskip.
Hun var opprinnelig klassifisert som en pansret krysser, men ble reklassifisert slagskip av «andre klasse». Hovedbestykningen bestod av fire 10" kanoner plassert parvis i to tårn, det ene tårnet på styrbord side foran broen og det andre på babord side omtrent en tredel av skipets lengde fra akter. De seks 6" kanoene var plassert i kasematter, tre på hver side av skipet, foran, midtskips og akter.
USS «Maine» ble den utløsende faktor for den spansk-amerikanske krigen etter at hun eksploderte og sank ved havnen i Havanna 15. februar 1898. Etter at en undersøkelseskommisjon konkluderte med at eksplosjonen var forårsaket av en mine plassert på utsiden av skroget erklærte Amerikas forente stater krig mot Spania.
I 1912 var vraket hevet og en ny kommisjon kom med en lignende konklusjon, men hva som var årsaken til eksplosjonen har alltid vært kontroversielt. En undersøkelse gjort i 1970-årene kom frem til at eksplosjonen var forårsaket av at det lettantennelige svartkullet som ble brukt ombord selvantente, og denne forklaringen har lenge vært den mest allment aksepterte. Mer nylig har andre undersøkelser igjen kommet frem til at eksplosjonen kan ha vært forårsaket av eksplosiver plassert på utsiden av skroget.
Plukkfisk
Plukkfisk er en norsk matrett bestående av smådelt fisk, potetterninger og løk kokt i hvit saus. Retten har sitt opphav i Hordaland, men er populær over hele landet.
Oppskriften finnes i Henriette Schønberg Erkens store kokebok uten løk men krydret med muskatt.
Heien (Bergen)
Heien (1–31, 2–26) er en gate/vei beliggende i Sandviken like nordøst for Bergen sentrum i Bergenhus bydel, den er delt inn i Heien og Øvre Heien.
Til denne veien ligger en avdeling av Krohnengen skole for 1-4 klasse, Eventyrskogen, og dessuten mange ulike boliger (mest to-mannsboliger, eneboliger og leiligheter. Her ligger også Heien Hønseri med økologisk eggproduksjon fra rasehøns.
Beliggenhet
Heien ligger vest for Christinegården og øst for Formannsvei. Øvre Heien ligger ved siden av Christinegården. Cirka 30 minutter å gå til Bergen sentrum. Heien bofellesskap holder til i Heien 31 og tilhører botjeneste for utviklingshemmede i Bergenhus bydel. Gaten ligger idyllisk til med kort vei til fjells og til sentrum. Det ligger landlig til litt pga. gården Christinegården og Hammermarken med lysthuset Mon Plaisir (fransk). Det er kort vei til Fjellveien og Stoltzekleiven. Nærbutikken er Mulen mat (nedlagt november 2015), men mange går i ICA Nær Sandviken (Byttet til Coop Extra) og.
Historie og gårdsdrift
Heien tilhørte for veldig mange år siden den store gården Christinegården som veien over, som også tilhørte gården, er oppkalt etter.
Erlandsens gate (Tønsberg)
Erlandsens gate (2-12) er en 160 meter lang gate i Tønsberg. Den går fra Frodegaten/Burmaveien til Stenmalveien.
Gaten er oppkalt etter politiker Riulf Engelbret Erlandsen (1825-1908).
Jiaxing
Jiaxing (kinesisk: 嘉兴; pinyin: Jiāxīng) er en by på prefekturnivå i provinsen Zhejiang ved Kinas kyst mot Østkinahavet. Befolkningen anslås (2004) til 3 320 000, hvorav 467.000 i hovedbyen.
Byen Jiaxing ligger ved elven Huangpu, som fortsetter ned til Shanghai, og derfra ut i Chang Jiang og Østkinahavet. Reiseavstanden til Shanghai i nord er ca. én time.
Jiaxing er en av Folkerepublikken Kinas viktigste byer for silkeindustrien. Dessuten har den også en betydningsfull allmenn tekstilindustri, og er en av verdens største eksportører av lærvarer. Det er også mekanisk, kjemisk og elektronisk industri i Jiaxing.
Byen ble i 2005 regnet som den by i Folkerepublikken Kina med sterkest økonomisk vekst, et sted der man kan se hvordan kommunistpartiets holdning til kapitalistiske markedskrefter er blitt etter Maos død.
Historie
Jiaxing spiller en viss betydning i Det kinesiske kommunistpartis historie. Partiet anses ofte å ha blitt stiftet i Shanghai, men i virkeligheten skjedde det i Jiaxing. Stiftelsesmøtet begynte rett nok i Den franske konsesjon i Shanghai i 1921, men selve det formelle stiftelsesvedtaket fant sted 31. juli 1921 en båt på Nanhusjøen i Jiaxing sør for byen etter at delegatene i hui og hast rømte den franske konsesjon.
Kulturminner
Majiabang-funnstedet (forenklet: 马家浜遗址, pinyin: Majiabang yizhi) for Majiabangkulturen ble i 2001 tilføyd på Folkerepublikken Kinas liste over kulturminner.
Administrasjon
Jiaxing administrerer to distrikter, tre byer på fylkesnivå og to fylker.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Nervus accessorius
Nervus accessorius er det ellevte av 12 par med hjernenerver.
Winchester Model 1912
Winchester Model 1912 er et amerikansk haglgevær med pumpemekanisme og intern hammer.
Produksjonen startet i 1912 og holdt på frem til 1963 hvor den utgikk fra sortimentet til Winchester Repeating Arms. Nesten to millioner haglegevær av denne modellen ble produsert i forskjellige kaliber og med forskjellig løpslengde. Den ble opprinnelig laget for kaliber 20, men i 1914 kom kaliber 12 og 16, og i 1934 kom en kaliber 28 modell.
Modell 1912 (forkortet til Modell 12 i 1919) var erstatteren til Winchester Modell 1897. Den ble designet av Thomas Crosley Johnson hos Winchester, og var delvis basert på M1893/97 designet til John Moses Browning. Modellen var den første virkelige suksessfulle med intern hammer. Ladingen foregår ved å legge haglpatronene inn fra undersiden, hvor de går inn i rørmagasinet som ligger under løpet. Tomhylser blir kastet ut på høyre side. Årsaken til opphøret av produksjonen var at våpenet var for kostbart å produsere.
Geværet ble brukt av United States Army i første- og andre verdenskrig, Koreakrigen og Vietnamkrigen.
Basketball under Asialekene 1970
Basketball under Asialekene 1970. Basketball var en av flere sporter som var med i de sjette Asialekene som ble arrangert i Bangkok i Thailand i perioden 9. til 20. desember i 1970. Det var tolv herrelag som deltok i basketball-turneringen.
Askeladden Reiser
Askeladden Reiser er et privat reiseselskap som holder til på Norderhov i Hønefoss. Selskapet har vært drevet som et enkeltpersonforetak siden starten i 1991. De driver hovedsakelig med turisttrafikk, men har fått mest oppmerksomhet for «Gardermobussen», som startet 13. april 2004.
Selskapet ble opprettet av innehaveren Rolf Lie, og det ble i 2005 omsatt for 7 millioner kroner. Innehaveren har over 30 års erfaring i bransjen, deriblant fra Norges Lastebileier-Forbund, Scania, Th. Liens Turistbusser og tidsskriftet Anlegg & Transport.
Reiseselskapet hadde pr. 2005 en park på åtte busser og tre lastebiler. De arrangerer ellers både inn- og utenlandsturer på eget initiativ eller ved henvendelse og har jevnlig turer til Barcelona, Roma, Umbria, Sicilia og Tyskland.
«Gardermobussen»
Lokalt er Askeladden Reiser kjent for «Gardermobussen», særlig i forbindelse med et lokalt initiativ som endte med at bussen i 2006 fikk tillatelse til å ta opp lokalpassasjerer. Selskapets busser, er prydet med Askeladden-dekor laget av Øyvind Tingleff.
Per 2008 hadde «Gardermobussen» 8 daglige avganger.
Det er ingen synd
Det er ingen synd (originaltittel: Belle of the Nineties) er en amerikansk westernkomedie fra 1934, regissert av Leo McCarey og produsert av Paramount Pictures. I hovedrollen spiller Mae West. Filmen handler om en nattklubbsangerinne som flytter fra St. Louis til New Orleans etter at kjæresten hennes har avsluttet forholdet deres. Vel fremme kjemper flere menn om hennes gunst. Manus er skrevet av Mae West, basert på romanen hennes Babe Gordon (1930).
Filmen var kontroversiell da den ble sluppet, og ble forbudt i Norge og Italia.
Handling
Ruby Carter er en populær nattklubbsangerinne i St. Louis på 1890-tallet. Hun blir kjæreste med bokseren Tiger Kid, som hun lover å være trofast mot. Manageren hans, Kirby, er imidlertid ikke fornøyd med at Tiger Kid bruker så mye tid på andre ting enn karrieren sin. Han får derfor en av mennene på treningsenteret til å lure Tiger Kid til å tro at han også har et forhold til Ruby. Tiger Kid blir knust og sender Ruby et brev om at forholdet deres er over.
Like etterpå får Ruby et tilbud om å reise til New Orleans for å opptre fast på nattklubben Sensation House. Ettersom hun ikke har noen forpliktelser lenger i St. Louis, takker hun ja. Ace Lamont, eieren av Sensation House, blir øyeblikkelig betatt av henne. Kjæresten hans, Molly Brant, advarer imidlertid Ruby om at hun bør holde seg unna Ace fordi han ikke er ledig på markedet. Ruby ønsker ikke å blande seg opp i deres forhold, og avviser derfor fremstøtene til Ace. I stedet innleder hun et forhold til den velstående Brooks Claybourne, som overøser henne med diamanter. Ace misliker dette sterkt, og prøver å minne Ruby om hennes forpliktelser som hans ansatt. Hun svarer imidlertid at hun faktisk ikke trenger å jobbe i det hele tatt.
Under boksekampen, der både Ace og alle hans venner har veddet på Tiger Kid, putter Ruby dop i vannflasken hans slik at han taper kampen. Ace får panikk når han innser at han kommer til å tape alle pengene sine, ettersom han må betale ut til alle som han hadde overbevist om å satse penger på Tiger Kid. Han planlegger derfor å sette fyr på Sensation House, for deretter å flykte til Havanna sammen med Ruby. Hun later som at hun er med på planen, og stjeler tilbake diamantene sine som han hadde gjemt i safen. Ace slår ned Molly og stenger henne inne i et skap før han heller lampeolje over hele rommet sitt. I mellomtiden er Tiger Kid rasende over å ha tapt kampen, og blir informert av Ruby om at Ace hadde puttet dop i drikkevannet hans. Tiger Kid oppsøker Ace på rommet hans og slår han ned. Ace faller og slår hodet sitt slik at han dør umiddelbart. Tiger Kid henter Ruby, som fortsatt er sint på han fordi han stjal diamantene hennes. De innser imidlertid til slutt at Ace lurte dem begge. Ruby kaster fra seg en sigarett som øyeblikkelig får rommet til å stå i full fyr. Molly roper etter hjelp i skapet og blir reddet av Tiger Kid, mens Ruby ringer brannvesenet.
I den påfølgende rettssaken blir Tiger Kid frifunnet for drapet på Ace. Ikke lenge etter gifter han seg med Ruby.
Produksjon
West baserte manuset på romanen sin Babe Gordon (1930). Joseph I. Breen, lederen for Motion Picture Producers and Distributors Association of Americas Production Code Administration, gav blankt avslag på den første versjonen av manuset, ettersom han mente det var «vulgært og svært støtende», samt at det var «en glorifisering av prostitusjon og voldskriminalitiet». Paramount Pictures prøvde imidlertid å overbevise Breen om at han bekymret seg unødig, ettersom historien skulle filmes på en humoristisk måte som ikke kom til å bli støtende, men bare underholdende.
Sensurmyndighetene i New York ville imidlertid ikke godkjenne filmen. De reagerte spesielt på at Ruby Carter og Tiger Kid skulle leve sammen uten å gifte seg. Sensurmyndighetene i Chicago og Pennsylvania ønsket heller ikke å godkjenne den. Tittelen på filmen, It Ain't No Sin, skapte også negative reaksjoner. Da Paramount hengte opp reklameplakater for filmen på Broadway, hengte katolske prester opp plakater der de mente at «IT IS». Paramount valgte å utsette premieren for å redigere filmen ytterligere. En bryllupsscene mellom Ruby Carter og Tiger Kid ble også inkludert. Tittelen ble endret til Belle of the Nineties, før filmen til slutt ble offisielt godkjent 6. august.
Mottakelse
Publikum var generelt negativ til den nye og sensurerte utgaven av West, og selv om filmen fikk et overskudd, var den den langt mindre suksessfull enn Wests to forrige filmer, She Done Him Wrong og Jeg er ingen engel!. Til tross for sensuren ble filmen forbudt i Norge og Italia. Variety mente at filmen var et billig og noe klisjéfylt melodrama. Andre Sennwald i The New York Times var derimot svært positiv og mente den var «en av årets beste filmkomedier», med «spøker for enhver smak».
C702i
C702i er en mobiltelefon fra Sony Ericsson. Kamera er satt i fokus. Den har et Cyber-shot kamera med 3.2 mpx.
MS «Sognekongen» (2010)
MS «Sognekongen» var en norsk hurtigbåt av typen katamaran som var drevet av Fjord1 Fylkesbaatane frem til 2012. Katamaranen ble bygget hos båtbyggeriet Brødrene Aa i Hyen i Gloppen kommune i 2010. Den ble senere solgt og satt inn i rute i Abu Dhabi i Persiabukten.
MS «Sognekongen» har et nær identisk søsterskip i MS «Fjordprins».
Basketball under Asialekene 1966
Basketball under Asialekene 1966. Basketball var en av flere sporter som var med i de femte Asialekene som ble arrangert i Bangkok i Thailand i perioden 9. til 20. desember i 1966. Det var elleve herrelag som deltok i basketball-turneringen.
Patrice Leconte
Leconte arbeidet i sin ungdom som tegneserieforfatter, blant annet for det franske bladet Pilote. Sin første film regisserte han i 1976, Les Vécés étaient fermés de l'interieur (Toalettene var stengt fra innsiden). Han fikk sitt internasjonale gjennombrudd med Mannen i vinduet i 1989, som ble vist på filmfestivalen i Cannes. Mange utenlandske kritikere omtalte ham den gang som en nykommer, selv om han allerede hadde regissert åtte filmer. Siden har han imidlertid vunnet stor anerkjennelse som kunstfilmregissør, både i Frankrike og i utlandet, særlig med filmer som Det største er kjærligheten med Juliette Binoche og Daniel Auteuil, og Mannen fra toget med Jean Rochefort og Johnny Hallyday.
Świętosława av Polen
Świętosława av Polen (Gunhild av Polen) (født ca. 967, død ca. 1014) var datter til Mieszko I av Polen og Dobrawa av Bøhmen. Świętosława ble gift med danske kongen Svein Tjugeskjegg en gang etter 994 og muligens også med den svenske kongen Erik Seiersæl, men det kan bero på en misforståelse fra den tyske kronikøren Adam av Bremen.
Navnet Świętosława er en rekonstruksjon som først og fremst er begrunnet på en inskripsjon i «Liber vitae of the New Minster and Hyde Abbey Winchester» om at en søster til sønnen Knut den store skal ha hett «Santslaue» – den fulle inskripsjonen lyder «Santslaue soror CNVTI regis nostri». Antagelig var denne datteren trolig døpt etter sin mor. Hun er ellers kjent under navnet Gunhild eller Gunhilda, en mulig norrøn forenkling av hennes opprinnelige navn.
I henhold til islandske sagaer og andre kilder var Svein Tjugeskjeggs hustru den vestgøtiske stormannsdatteren Sigrid Storråde. Kildekritiske forskere på 1900-tallet argumentert for at Sigrid Storråde var en oppdiktet og fiktiv person og at begge navnene Gunhild og Sigrid har vært norrøne forenklinger av det polske navnet Świętosława. I den senere tid har forskerne derimot hellet til begrunnelser at Sigrid Storråde var en faktisk historisk person, og at Svein Tjugeskjegg var gift to ganger, og at Adam av Bremen tok feil, og de islandske sagaene hadde rett. Sigrid Storråde var da gift med både Erik Seiersæl og Svein Tjugeskjegg, og Świętosława av Polen var kun gift med danskekongen.
Den polske prinsessens ekteskap med Svein Tjugeskjegg var ikke lykkelig og hun ble tvunget til å flytte tilbake til sitt hjemland hvor hun levde til hennes sønner tok makten i Danmark. Hun flyttet da altså ikke til Sverige og Olof Skötkonung var da ikke hennes sønn.
Ifølge Snorre Sturlason hadde Gunhild to søstre, Geira og Astrid. Geira ble i 982 gift med Olav Tryggvason som senere ble norsk konge (995-1000). Geira døde ifølge kildene barnløs i 985. Prinsesse Astrid ble gift med jomsvikingenes høvding Sigvalde jarl.
Karim Massimov
Karim Massimov (født 15. juni 1965 i Kasakhstan, daværende Sovjetunionen) var statsminister i Kasakhstan fra 10. januar 2007 til 24. september 2012.
Massimov snakker flytende kasakhisk, russisk, kinesisk, engelsk og arabisk. Han studerte i Kina og arbeidet en tid i Hongkong der han ledet Kasakhstans handelsvirksomhet. Samtidig er han antas å ha flere gode politiske forbindelser med Kreml.
Han har tidligere vært assisterende statsminister i Kasakhstan mellom 19. januar 2006 og 9. januar 2007 og han ble utnevnt til minister for økonomi og budsjett og samferdselsminister i 2001. Han er blitt oppfattet som en av de mest innflytelsesrike personene i presidentens innerste krets.
Turn under Sommer-OL 1984
Turn under Sommer-OL 1984. Turn var med på det olympiske programmet for 20. gang under OL-1984 i Los Angeles. Det ble konkurrert om fjorten olympiske titler, åtte for menn og seks for kvinner. USA ble beste nasjon foran Kina og Romania alle med fem gullmedaljer.
Gunvor Hals
Gunvor Hals (født 16. april 1953) er en norsk tidligere programleder og kanalvert for NRK.
Biografi
Hals var kanalvert på NRK siden 1983. Hun ledet Hæla’ i taket og musikkprogramserien Da Capo! sammen med Vidar Lønn-Arnesen fra 1991 til 2001.
Hals ble kåret til Årets TV-navn av Se og Hør i 1985 sammen med Jarl Goli. I tillegg til sitt virke som programleder og kanalvert hadde hun en rolle i Mot i brøstet, hvor hun spilte seg selv.
Hals har markedsført kosttilskudd i mange år i samarbeid med selskapene Truehope og Innerlight.
Hals har vært gift med Hallvard Bakke. De giftet seg i 1986, da han var kulturminister. De ble skilt 20 år senere.
Shaoxing
Shaoxing (kinesisk: 绍兴; pinyin: Shàoxīng) er en by på prefekturnivå på Ningshaosletten i provinsen Zhejiang ved Kinas kyst mot Østkinahavet. Befolkningen anslås (2004) til 351 000, men hele prefekturet har 4,3 millioner innbyggere.
Historie
Moderne Shaoxing ligger på samme sted som hovedstaden for kongedømmet Yue i Vår- og høstannalenes tid. Omkring det sjette århundre før Kristus var den stedlige elite blitt sinifisert, og staten lå i stadige kriger med nabostaten og erkerivalen Wu i nord.
Den kjente kinesiske samfunnskritiske forfatteren Lu Xun (1881–1936) kom fra Shaoxing.
Administrasjon
Byprefekturet Shaoxing administrerer ett distrikt, tre byer på fylkesnivå og to fylker.
Inspektør Lynley
Serien gikk på NRKs Detektimen fra 2007.
Handling
Inspektør Lynley (Nathaniel Parker), den 8. jarlen av Asherton, er aristokrat, Oxford-utdannet og overinspektør i London-politiet. Hans partner er den nokså shabby etterforskeren Barbara Havers (Sharon Small), en kvinne av folket.
Lynley og Havers har forskjellige meninger, høyst ulike privatliv og sosiale omgivelser. Men med en gjensidig respekt for hverandres kvaliteter åpner de seg for hverandre og et nært vennskap vokser frem.
Shaoxing
Samferdsel
Kinas riksvei 104 løper gjennom prefekturet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender i Fuzhou.
Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.
Røverkjøp
Røverkjøp er en LP med humor-sketsjer fra radioprogrammet Bedre sent enn alvor med Lars Mjøen & Knut Lystad. Platen ble utgitt i 1978, og ble først tilgjengelig på CD i 2007, som en del av samleboksen "Komplett galskap".
Sporliste
• # «Dette er bedre sent enn alvor»
• # «Hytta på prærien, en stereotest & et sykehusran»
• # «Profesjonell løgner»
• # «A/S ord for dagen»
• # «En militærmarsj»
• # «Massemorderens tilståelse»
• # «Aktuelt forum: Riksmålsmannen»
• # «Dårlig ånde, gal mann & mann som har brukket 3 fingre»
• # «3 bankran»
• # «Billig vits, dyr konjakk mm.»
• # «Konjakksketsj og innringer med Bente Halvorsen, pølse & brød»
• # «Innringeren gir seg ikke»
• # «Innringeren svarer feil i konkurransen»
• # «Sopp-importøren»
• # «Høne bak fram»
• # «Hva mannen kastet»
• # «Hjertekirurg i studio»
• # «Amatørfjellklatreklubben glipp»
• # «Kaffemisbruket»
• # «Reportasje fra en utendørssketsj»
• # «Har de fyr?»
• # «Boblejakke»
• # «Samme utendørssketsj litt senere»
• # «Det nye testamentet»
• # «Gondolføreren druknet»
• # «Hvilket yrke skal jeg velge? (Gynekolog)»
• # «Mannen som kan forvandle tomater til agurk»
• # «Rekecocktail»
• # «Hvem er dummest i Vestfold»
• # «Gjør det vondt hvis jeg gjør slik?»
• # «Legebesøk: Mann som lider av Kålgalskap»
• # «Jobbsøker på sirkus»
• # «Major Dølje»
• # «Hos legen: Stål i ben og armer»
• # «Elefant-temmeren»
• # «En brutal undersøkelse»
• # «Den endelige spørrekonkurransen»
• # «Et kort ordspill-resyme»
• # «Et lite kålhode samt et frekt komponistintervju»
• # «Det må ha vært tyver her!»
• # «Kan det være Coilen? (og en liten sylteagurk)»
• # «En melding fra NSB»
• # «Indrefille på restaurant»
• # «Oter 3-2 kaller»
• # «Psykopati»
• # «Rettssak med lang tiltale»
• # «Spørrekonkurransen "Kontraspionasje"»
• # «Rom-temperaturene»
• # «Mannen som ville ha hevet en sjekk»
• # «Hjernevasket av KGB»
• # «Massemorderens forsvar»
• # «Sensur»
• # «Slager komponisten + The 3 men synger skivisa»
• # «Pianostemmeren»
• # «Fanken må svare riktig»
• # «Bokanmeldelse»
• # «En strålende dag på Bjerkebanen»
Duarte Bello
Duarte Manuel Pinto Coelho de Almeida Bello (født 26. juli 1921 i Maputo i Mosambik, død 3. juli 1994 i Lisboa) var en portugisisk seiler som deltok i de olympiske leker 1948 i London, 1952 i Helsingfors, 1956 i Melbourne, 1960 i Roma og 1964 i Tokyo.
Bello vant en olympisk sølvmedalje i seiling under Sommer-OL 1948 i London. Sammen med sin bror Duarte kom han på andreplass i swalow-klassen med båten «Symphony» bak den britiske båten «Swift» men mannskapet Stewart Morris og David Bond. Seilingene ble avviklet utenfor Torquay i perioden 3. til 12. august 1948.
Fylkesvei 2046
Fylkesvei 2046 går mellom Gard og Grinder i Grue.
Frem til 2019 hadde veien betegnelsen fylkesvei 408 (Hedmark).
Je ne sais quoi
«Je ne sais quoi» (norsk oversettelse: jeg vet ikke hva) er en islandsk popsang komponert av Örlygur Smári og Hera Björk og fremført av Hera Björk.
Sangen var Islands bidrag til Eurovision Song Contest 2010, som ble arrangert på Telenor Arena i mai 2010. Låten ble fremført på engelsk, men refrenget og tittelen er på fransk. Sangen var vinneren av Söngvakeppni sjónvarpsins 2010 (Fjernsynets sangkonkurranse, tilsvarende norske Melodi Grand Prix), organisert av den islandske kringkasteren Ríkisútvarpið (RÚV) for å velge det islandske bidraget til konkurransen. Sangen var med i første semifinale i Eurovision og gikk videre til finalen, hvor den ble nummer 19 av 25, rett foran Norges bidrag, «My Heart Is Yours».
Gustav Hansens gate (Tønsberg)
Gustav Hansens gate (1-5, 2) er en 170 meter lang gate på Frodeløkken i Tønsberg, mellom Frodegaten og Eckersbergs gate.
Gaten er oppkalt etter skipsreder og fabrikkeier Gustav Conrad Hansen (1831–1910).
Skihopping under Vinter-OL 2010 – Normalbakke
Skihopping i Normalbakke under Vinter-OL 2010 i Vancouver, Canada, ble arrangert i Whistler Olympic Park i Whistler, Britisk Columbia 12. og 13. februar. Bakkestørrelsen var K-95.
Tittelforsvarer var Lars Bystøl, men han hadde lagt opp og deltok ikke i konkurransen i Vancouver.
Kvalifisering
Kvalifiseringen foregikk 12. februar. Dagen startet med en prøveomgang kl. 09:00 lokal tid, og kvalifiseringsomgang kl. 10:00. De 10 beste hopperne i verdenscupen var forhåndskvalifiserte til konkurransen, mens de øvrige hopperne måtte kjempe om de 40 neste plassene.
Fordi plass nr. 40 i kvalifiseringen ble delt mellom to hoppere, fikk 51 hoppere delta i finalen.
Finale
Hovedkonkurransen gikk 13. februar. Konkurransen bestod av to omganger der de 30 beste hopperne etter første omgang fikk hoppe finaleomgangen. Den totale poengsum av to hopp og stilkarakterer danner den endelige rekkefølgen. Konkurransedagen ble innledet med en treningsomgang som startet kl. 08:30 lokal tid. Første omgang startet kl. 09:45 og finaleomgangen 10:45.
Østerrike og Norge var de eneste nasjonene som fikk alle sine hoppere kvalifisert for finaleomgangen.
Triumph TR6
Triumph TR6 er en britisk bil som ble produsert i 1969–76 av Triumph Motor Company. Da den ble erstattet av den neste modellen, TR7, hadde 91 850 eksemplarer blitt bygget.
Alle TR6 hadde motorer med seks sylindre. For det amerikanske markedet ble det i likhet med forgjengeren TR250 montert doble Zenith-Stromberg forgassere i stedet for bensininnsprøytningssystemet fra Lucas som ble brukt i bilene for det europeiske markedet. Sistnevnte hadde den samme motoren som sin forgjenger TR5. Innsprøytningen bidro til at bilen ytte 150hk—noe som senere ble redusert til 125hk for at bilen skulle bli mer lettkjørt—mens utgaven laget for det amerikanske markedet beholdt sin opprinnelige effekt på 104hk. TR6 hadde en firetrinns manuell girkasse. Overdrive var tilgjengelig som ekstrautstyr for folk som ville kjøre aggressivt; og den hadde også uavhengige barfjerder, femten tommers felger, bøtteseter og avanserte instrumenter. Trommelbremser bak og skivebremser foran gav kraftig bremseeffekt. Triumph gikk etterhvert bort fra sin opprinnelige "Surrey Top" til fordel for en tradisjonell hardtop. Konstruksjonen var gammeldags med karosseriet boltet fast i rammen.
Erling Steigum
Erling Steigum (født 23. november 1948) professor i samfunnsøkonomi ved Handelshøyskolen BI siden 1999.
Triumph TR6
Tyske Karmann ble leid inn for formgiving av bilen. Triumph valgte Karmann fordi Michelotti var opptatt med en annen bil. Karmann fikk beskjed om å beholde understrukturen fra TR5 men gi bilen et mer tidsriktig utseende. De greide den umulige oppgaven på 14 måneder, og resultatet var imponerende. Alt var likt bortsett fra fronten og baksiden.
Erling Steigum
Steigum er dr.oecon. fra Norges Handelshøyskole 1979, og var professor ved NHH fra 1983 til 1999. Han var leder for Finansdepartementets gruppe som skulle fastsette investeringsstrategi for Statens pensjonsfond. Han har tidligere vært redaktør for Scandinavian Journal of Economics.
Triumph TR6
TR6 har mange klubber for entusiaster og reservedelsleverandører.
Byskolen
Byskolen er en barneskole i Sandefjord kommune i Vestfold. Skolen består av 1-7 trinn. Skolen har også forsterket trinn og velkomstklasser for barn som kommer til Norge med andre nasjonaliteter.
Skolegård
Byskolen har en liten skolegård fordi den ligger midt i hjertet av Sandefjord. Før hadde skolen et skur (som nå er pusset opp) med en liten sklie, som brant ned i 2014. I tillegg har skolen tre små lekehus. Den hadde også én basketballbane, én dødballbane og én kanonballbane, men ikke nå lenger. Skolen fikk en sjekk fra DNB, som også er nabohuset til skolen, for å oppgradere skolegården. Til skolestart 2012 fikk skolen et helt nytt stort klatrestativ for både store og små. Skolen har også fått en slags tre-i-ett-bane for fotball, håndball og basketball.
Historie
Før Annen verdenskrig hadde skolen tre etasjer, i tredje etasje lå et av Norges eneste skolekjøkken. Under krigen ble skolen tatt over av tyskerne. De brukte skolekjøkkenet til å eksperimentere, men en dag gikk det brått slutt. Det utbrøt en brann på skolen. Den startet fra skolekjøkkenet. Etter krigen ble det bygget på en ny etasje, slik at skolen nå har fire etasjer. Som vist i infoboksen, er det i dag 309 elever på skolen. I 1987 var det kun 165 elever på skolen, som er det laveste gjennom 125 år. I 1930 var det 832 elever på skolen.
Oversikt over elever og år
{| class="wikitable" border="1"
År:
! 1900 ! 1910 ! 1920 ! 1930 ! 1940 ! 1950 ! 1960 ! 1970 ! 1980 ! 1987 ! 2012
Birger Hatlebakk
Birger Hatlebakk (født 20. august 1912 i Elnesvågen, død 27. mars 1997) var en norsk forretningsmann og politiker. Hatlebakk var en industri-gründer og grunnla bedriftene Moxy og Glamox. Som politiker var han vararepresentant på Stortinget for Venstre fra Møre og Romsdal i perioden 1969 til 1973. Hatlebakk studerte til siv.ing. ved NTH og underviste deretter ved Trondheim Tekniske Skole en tid (1941). Samtidig eksperimenterte han med produksjon av variert teknologi, herunder vindmøller, koblingsbokser for elektriske anlegg, dørvridere og det som skulle bli hans viktigste bidrag, nemlig glamoxering (1948) som er elektrokjemisk overflatebehandling av aluminium. Han startet bedriften Glamox (1950) som ble flyttet til Molde (1955), samt etablerte truckprodusenten Moxy (1974) i hjembygda.
Hatlebakk er referert til i sangen «Arne Armoen og personalsjefen» (1975) av Vømmøl Spellmannslag: Takket være strukturrasjonalisering, kapitalinvestering, indoktrinering, hatlebakkisering, sentralisering og inflasjon.
23. november
23. november er den 327. dagen i året og den 328. i skuddår. Det er 38 dager igjen av året.
Dagen ble fra gammelt av kalt båtsok, navnet kom av at fjordene begynte å fryse til, slik at det var på tide å berge båtene på land.
Navnedag
Klaus. Klement
Navnedagen er etter den gamle klementsmesse til minne om pave Klemens I som ble druknet i Svartehavet ca. år 100, kjent for sitt brev til menigheten i Korint.
Fødsler
Se flere som er født 23. november i Kategori:Fødsler 23. november.
Gutta
Gutta er et hiphop-band som består av Pokkal (Preben Giving), Sopp1 (Knut Martin Hauge), Schmo (Johan Eriksson) og Emil-Svin (Emil Sveen). Alle sammen er født i 1986. De startet å lage musikk i 2005 da de lagde en låt til russebussen Arena. Etter denne låta spilte de inn masse låter som de med jevne mellomrom ut på egen internettside slik at folket kunne laste de ned og spre musikken. I 2007 har Gutta rukket å slippe en singel i anledning Feriekolonien 2007 som lå på VG-lista (9 plass) for mest fysisk solgte. Sommeren 2008 slapp de albumet/ mixtapen "Smeller Når Det Gjelder", som er en blanding av ikke-utgitt materiale og eldre låter som har vært tilgjengelig for nedlasting tidligere. Releasekonserten for albumet ble holdt 18 juni på Blå i Oslo.
Tatjana Afanasieva
Tatjana Aleksejevna Afanasieva (russisk: ; født 19. november 1876 Kiev, død 14. april 1964 i Leiden) (også kjent som Tatiana Ehrenfest-Afanaseva) var en russisk/nederlandsk matematiker. Den 21. desember 1904 giftet hun seg med Paul Ehrenfest (1880–1933), en østerriksk fysiker. De fikk to døtre og to sønner: en datter, Tatjana Pavlovna Ehrenfest, ble også matematiker.
Tatjana Afanasieva samarbeidet nært med sin ektemann, særlig kjent er deres klassiske drøfting av Boltzmanns statistiske mekanikk. Hun publiserte mange avhandlinger om forskjellige emner slik som tilfeldighet og entropi, og å lære barn geometri.
Chadwell Heath
Chadwell Heath er et område i Barking and Dagenham i London, omkring 19,5 km øst-nordøst for Charing Cross. Det ligger helt i utkanten av distriktet, med Redbridge mot nord og vest, og Havering mot øst.
Navnet knyttes ofte, høyst sannsynlig feilaktig, til St. Chad, som skal ha besøkt en kilde der. Det er langt mer sannsynlig at det kommer fra ordet cauld («kald»), som også viser til kilden. Heiområdet var tidligere beryktet på grunn av landeveisrøvere.
Fotballklubben West Ham United FC utfører det meste av sin trening i Chadwell Heath.
Ptuj
Ptuj (tysk Pettau, latinsk Poetovio, i skriftlige kilder også kalt Petovio, Petabio, Petavio, Poetavio, Potabio og Patavio, gresk Ποτόβιον Potabion og Παταβίων Patabion) er Slovenias eldste by.
Geografi
Ptuj ligger i den slovenske regionen Štajerska (tysk: Untersteiermark) ved Drava, 25 km oppstrøms langs elven fra Maribor.
Arnold Topp
Arnold Topp (født 8. mars 1887 i Soest, antatt død 1945 et sted ved elven Oder) var en tysk kubistisk maler og lærer.
Ptuj
Historie
De første bosettinger fant sted i yngre steinalder. Stedet fikk relativ betydning først under Romerriket. Vespasian ble av de danubiske legionene i år 69 utropt til keiser i Ptuj, og byen nevnes første gang i skriftlige kilder samme år. Under keiser Trajan fikk stedet bystatus. Byen ble i år 103 et viktig militært, kommersielt og administrativt sentrum under tittelen Colonia Ulpia Traiana Poetovio. Da hunnerne plyndret Ptuj i år 450 hadde byen ca 40 000 innbyggere.